
Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIĂLINĂ ȘI IMUNITĂȚI

	București, 20 aprilie 2021

Nr. 4c-7/169
	București, 20 aprilie 2021

Nr.4c-11/179


Plx. 531/2013


Către,





BIROUL PERMANENT AL




CAMEREI DEPUTAȚILOR


Vă înaintăm, alăturat, Raportul comun asupra propunerii legislative pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali, transmisă Comisiei pentru administraţie publică şi amenajarea teritoriului și Comisiei juridice, de disciplină și imunități pentru dezbatere şi avizare în fond cu adresa nr. PL. x 531/2013.
	PREȘEDINTE
Simona BUCURA-OPRESCU
	PREȘEDINTE
Mihai-Alexandru BADEA 

Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIĂLINĂ ȘI IMUNITĂȚI

	București, 20 aprilie 2021

Nr. 4c-7/169
	București, 20 aprilie 2021

Nr.4c-13/179


Plx. 531/2013
 R A P O R T    C O M U N
asupra propunerii legislative pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali
În conformitate cu prevederile art.94 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului şi Comisia juridică, de disciplină și imunități au fost sesizate spre dezbatere în fond, cu propunerea legislativă pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali, transmisă cu adresa nr. Plx. 531/2013, retransmisă Comisiei pentru administraţie publică şi amenajarea teritoriului şi Comisiei juridică, de disciplină și imunități  cu adresa nr.154/5.02.2021, înregistrat cu nr.4c-7/169/2021, respectiv cu nr.4c-13/179/2021.
În conformitate cu prevederile art.92 din Regulamentul Camerei Deputaţilor, republicat, cu modificările și completările ulterioare și ale  art.75 din Constituţia României, republicată, Camera Deputaţilor este Cameră decizională.

Senatul, în calitate de primă Cameră sesizată a respins propunerea legislativă în şedinţa din 19 noiembrie 2013.

Consiliul Legislativ a avizat favorabil cu observații și propuneri, conform avizului nr.562/17.06.2013.

Guvernul României a transmis un punct de vedere în anul 2013 prin care precizează că Parlamentul este singurul în măsură să se pronunțe asupra adoptării acesteia.


Guvernul României a transmis ulterior, alte două puncte de vedere, în anii 2017 și 2020 prin care nu susține adoptarea propunerii legislative.. 

Propunerea legislativă are ca obiect de reglementare modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali, cu modificările și completările ulterioare, în scopul introducerii votului alb atât pe buletinul de vot, cât și în formula de calcul a voturilor valabil exprimate. Potrivit “Expunerii de motive”, votul alb este în principal un vot de blam prin care alegătorii pot sancționa atât candidații, cât și partidele politice din fiecare colegiu pentru oferta electorală necorespunzătoare sau promisiunile neonorate dar obiectivul major al acestui proiect legislativ este creșterea participării la procesul electoral și implicit a gradului de reprezentativitate a clasei politice..

Potrivit prevederilor art.61 și 63 din Regulamentul Camerei Deputaţilor, republicat, Comisiile şi-a desfăşurat lucrările în ședințe separate. 

Comisia juridică, de disciplină și imunități a examinat inițiativa legislativă în ședința din 1 aprilie 2021. La lucrările comisiei deputații au fost prezenți conform listei de prezență.

Comisia pentru administrație publică și amenajarea teritoriului a examinat inițiativa legislativă în ședința din 20 aprilie 2021. La lucrările comisiei deputații au fost prezenți conform listei de prezență. 
În conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, la lucrările Comisiei a participat în calitate de invitat: domnul Constantin-Florin MITULEŢU- BUICĂ - Președinte, Autoritatea Electorală Permanentă.
Cu ocazia dezbaterilor, s-a constatat că intervențiile și soluțiile legislative propuse prin inițiativa legislativă se referă la acte normative abrogate și, prin urmare sunt lipsite de obiect.


În urma examinării şi a opiniilor exprimate, membrii celor două comisii au hotărât, cu unanimitate de voturi, respingerea propunerii legislative pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale nr.215/2001 şi a Legii nr.393/2004 privind Statutul aleşilor locali, întrucât s-a constatat că intervențiile și soluțiile legislative propuse prin inițiativa legislativă se referă la acte normative abrogate și, prin urmare sunt lipsite de obiect.
În raport cu obiectul şi conţinutul său, propunerea legislativă face parte din categoria legilor organice.
	             PREȘEDINTE,
Simona BUCURA-OPRESCU
	PREȘEDINTE,
Mihai-Alexandru BADEA 

	SECRETAR,
Dumitru FLUCUŞ 
	SECRETAR,

Cristian-Tudor BĂCANU


Șef serviciu, Nicoleta Toma





Consilier parlamentar, Rodica Penescu

